**Stanje, kretanje i pojavni oblici prekršaja nasilja u obitelji u 2024. godini**

**Primjena odredbe članka 10. Zakona o zaštiti od nasilja u obitelji za razdoblje od 1.1.2024. do 31.12.2024.**

* zbog prekršaja počinjenog nasiljem u obitelji u 2024. godini, **prekršajno je prijavljeno** **6.949 osoba**, od toga **5.318 osoba muškog spola** i **1.631 osoba ženskog spola** (što je za 9,44 % manje nego u 2023. godini, kada je prekršajno prijavljeno 7.675 osoba);

Pregled prekršajno prijavljenih osoba po mjesecima za 2023. i 2024. godinu:

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | I . | II.  | III. | IV. | V. | VI. | VII. | VIII. | IX. | X. | XI. | XII. | UKUPNO |
| 2023. | 596 | 476 | 672 | 613 | 652 | 707 | 805 | 778 | 636 | 580 | 575 | 585 | 7.675 |
| 2024. | 554 | 536 | 558 | 559 | 584 | 602 | 696 | 772 | 550 | 563 | 486 | 490 | 6.949 |

* počinjenim prekršajem nasilja u obitelji za koji je počinitelj prekršajno prijavljen, u 2024. godini **oštećene su 7.622 osobe**, što je za 9,41 % manje u odnosu na isto razdoblje 2023. godine, kada je oštećeno 8.414 osoba;
* obzirom na spol žrtve, u 2024. godini ukupno je evidentirano **4.925 žrtava ženskog spola**, u odnosu na razdoblje 2023. godine kada je evidentirano 5.482 osoba ženskog spola, te **2.697 žrtava muškog spola** u odnosu na razdoblje 2023. godine kada je oštećeno 2.932 osoba muškog spola;
* u odnosu na žrtve nasilja koje uživaju posebnu zaštitu, u 2024. godini evidentirano je **106 osoba s invaliditetom** (od toga 55 osoba ženskog spola i 51 osoba muškog spola) i **1.055 osoba starije životne dobi** (od toga 668 osoba ženskog spola i 387 osoba muškog spola);
* nasiljem u obitelji oštećeno je 106 osoba s invaliditetom, što iznosi 1,39 % od sveukupnog broja oštećenih osoba;
* raščlanjujući podatke o žrtvama s invaliditetom po dobi, razvidno je da je u 2024. godini njih 6 mlađih od 18 godina, 8 osoba je u dobi od 18 – 30 godina, 25 je u dobi od 31 – 50 godina, 24 osoba je u dobi od 51 – 65 godina te je njih 43 starijih od 65 godina;
* ukoliko promatramo **partnerski odnos između žrtava i počinitelja**, počinitelji nasilničkog ponašanja u obitelji bili su: u 1326 slučajeva suprug, a u 380 slučajeva supruga; u 593 slučaja izvanbračni suprug, a u 185 slučajeva izvanbračna supruga; u 256 slučaja bivši suprug, a u 73 slučajeva bivša supruga; u 168 slučajeva bivši izvanbračni suprug, a u 41 slučajeva bivša izvanbračna supruga.